Γαλακτομπούρεκο ξεσκέπαστο με ξινομυζήθρα και μέλι

Γαλακτομπούρεκο ξέσκεπο, με την κρέμα στο κέντρο εκτεθειμένη, με τυρένια γέμιση και αντί σιροπιού, το περιχύνουμε με μέλι και είναι σκέτη λιχουδιά.

5-6 φύλλα κρούστας, 80-100 γρ. βούτυρο αιγοπρόβειο από βάζο ή βούτυρο αγελάδας, λιωμένο, 1 λίτρο γάλα + 100 ml επιπλέον , 50 γρ. καστανή ζάχαρη , 100 γρ. κορν φλάουρ , 8 κρόκοι αυγών , 350 γρ. ξινομυζήθρα, μέλι για το σερβίρισμα κανέλα για πασπάλισμα (προαιρετικά)
Για το γαλακτομπούρεκο ξεσκέπαστο με ξινομυζήθρα και μέλι πολτοποιούμε την ξινομυζήθρα με τα 100 ml γάλα και αφήνουμε το μείγμα στην άκρη.Σε μια κατσαρόλα βάζουμε το 1 λίτρο γάλα και τοποθετούμε στη φωτιά.Σε ένα μπολ ανακατεύουμε τη ζάχαρη με το κορν φλάουρ και τους κρόκους.Λίγο πριν πάρει βράση το γάλα, ρίχνουμε το 1/3 στο μείγμα των κρόκων και ανακατεύουμε.Αδειάζουμε το περιεχόμενο του μπολ στην κατσαρόλα με το υπόλοιπο γάλα. Συνεχίζουμε το ανακάτεμα στη φωτιά. Μόλις δέσει η κρέμα και αρχίσει να κοχλάζει, την κατεβάζουμε από τη φωτιά, ρίχνουμε το μείγμα του τυριού, ανακατεύουμε και αφήνουμε να κρυώσει.Σε ένα ταψί διαμέτρου 20-22 εκ. απλώνουμε ένα ένα τα φύλλα, βουτυρώνοντάς τα και αφήνοντας τις άκρες να εξέχουν.Γεμίζουμε με την κρέμα και γυρίζουμε τα φύλλα προς τα μέσα σαν στεφάνι, αφήνοντας την κρέμα ανοιχτή στο κέντρο. Βουτυρώνουμε τις γυρισμένες άκρες των φύλλων και ψήνουμε σε προθερμασμένο φούρνο στους 160-170°C, για 50-60 λεπτά.Αφήνουμε το ξεσκέπαστο γαλακτομπούρεκο με ξινομυζήθρα να κρυώσει και σερβίρουμε περιχύνοντας με μέλι και πασπαλίζοντας προαιρετικά με κανέλα.
Αυγά,Γάλα,Τυρί